Sardīnijas jūra
Sardīnijas jūra (spāņu: Mar de Cerdeña, katalāņu: Mar de Sardenya, itāļu: Mar di Sardegna, sardīniešu: Mare de Sardigna) ir nosaukums Vidusjūras akvatorijas daļai starp Baleāru salām rietumos un Sardīnijas salu austrumos. Dažkārt tiek pieskaitīta Baleāru jūrai. Jūras garums austrumu—rietumu virzienā ir ap 420 km, lielākais dziļums — 3068 m dienvidrietumos no Menorkas salas. Lielākā pilsēta un osta krastā ir Algero Sardīnijas ziemeļrietumos.